Príloha 2

Prehľad a rozpracovanie úloh a odporúčaní zo záverov Európskej rady zo 14. decembra 2007

	Úlohy a odporúčania vyplývajúce zo záverov Európskej rady z decembra 2007 sa týkajú najmä oblastí inštitucionálnych otázok, slobody, bezpečnosti a spravodlivosti, hospodárskych a sociálnych otázok a otázok životného prostredia, ako aj vonkajších vzťahov.

	Predkladaný materiál obsahuje úlohy a odporúčania vyplývajúce zo záverov Európskej rady v uvedených oblastiach. Vzhľadom na nevyhnutnosť implementovať schválené rozhodnutia Európskej rady rezortmi Slovenskej republiky, je v predkladanej správe návrh uznesenia, kde je jednotlivým rezortom uložená všeobecná úloha analyzovať a rozpracovať závery Európskej rady. Nasledujúca tabuľka konkretizuje závery Európskej rady na podmienky jednotlivých rezortov SR. Úlohy a odporúčania vyplývajúce zo záverov Európskej rady sú štrukturované tak, aby zodpovedali previazaniu plnenia zámerov Európskej rady a Európskej komisie so smerovaním plnenia úloh rezortov SR v príslušných oblastiach. Odporúčané termíny sú okrem konkrétne vymedzených prípadov rámcové alebo závislé od prijatia príslušných rozhodnutí na úrovni európskych inštitúcií.

Bod záverov ER č. 	Oblasť	Názov úlohy

	Adresát úlohy	Termín plnenia	
3 - 6		Vypracovať analýzu vplyvov Lisabonskej zmluvy na právny poriadok Slovenskej republiky v pôsobnosti ich rezortu v rámci prípravy jej implementácie.
	PPV SR D. Čaplovič  
ako koordinátor
a ostatní členovia vlády a predsedovia ostatných 
ÚOŠS
 	15. 6. 2008	
3 - 6		Pripraviť potrebnú novelizáciu zákona č. 331/2003 Z. z. o voľbách do Európskeho parlamentu v znení neskorších predpisov tak, aby nadobudla účinnosť včas pre voľby do Európskeho parlamentu na funkčné obdobie 2009-2014 po nadobudnutí účinnosti príslušného rozhodnutia Európskej rady, ktorým sa ustanoví zloženie Európskeho parlamentu.	MV SR	31. 12. 2008	
14 - 37	Sloboda, bezpečnosť 
a spravodlivosť 				
16 - 23	Migrácia	Reflektovať na nové iniciatívy v oblasti migrácie pri rozpracovaní koncepcie migračnej politiky SR, najmä v súvislosti s implementáciou globálneho prístupu k migrácii na   východné a juhovýchodné regióny susediace s EÚ a zabezpečiť primerané ľudské a finančné zdroje    	MV SR 
MZV SR
MPSVR SR	priebežne	
		Prehodnotiť možnosti nadviazania partnerstiev v oblasti mobility s tretími krajinami a okružnej migrácie, v súlade s reálnymi potrebami pracovného trhu SR 	MV SR
MPSVR SR	priebežne	
24	Azyl	Prijať opatrenia v súvislosti s budovaním spoločného  európskeho azylového systému vrátane posilnenia výmeny skúseností s ďalšími členskými štátmi.	MV SR	priebežne	
		Prehodnotiť možnosti ďalšieho rozvoja azylovej politiky  v nadväznosti na nové výzvy (ako presídľovanie) a posúdiť reálne možnosti SR pri zdieľaní solidarity a prerozdelení bremena v prípadoch zvýšených migračných tlakov na niektoré členské štáty. 	MV SR	priebežne	
25	Integrácia	Prijať opatrenia na vytvorenie koncepcie integračnej politiky SR vrátane určenia gestorstva  a zapojenia ďalších relevantných subjektov. 	MPSVR SR	priebežne	
38 - 61	Hospodárstvo, sociálne veci a životné prostredie				
38	Lisabonská stratégia pre rast a zamestnanosť	Rozpracovať závery a odporúčania Strategickej správy Európskej komisie k revidovanej Lisabonskej stratégii z decembra 2007 na obdobie nasledujúcich troch rokov v zmysle návrhu Integrovaných usmernení pre obdobie  2008-2010. 	PPV SR D. Čaplovič a minister financií SR 
J. Počiatek	15. 10. 2008	
52	Energetika	Aktívne spolupracovať na novom variante efektívneho oddelenia výroby a dodávania energii od prevádzky sietí.	MH SR	priebežne	
		Analyzovať možnosti SR v šírení záťaže výroby energií z obnoviteľných zdrojov a vykonať konzultácie na úrovni MH SR a Európskej komisie s cieľom stanovenia národného reálneho cieľa podielu výroby z obnoviteľných zdrojov energie.    	MH SR	február 2008